kardosdrur/scandi-wiki huggingface dataset:
Regionaltog

Regionaltog er en type persontog, som typisk kører på korte til mellemlange strækninger, i modsætning til InterCitytog og andre fjerntog, der forbinder landsdelene. Regionaltog standser på de fleste eller alle stationer på strækningen. I storbyer hvor der også er særskilt nærtrafik, for eksempel S-togene i København, standser de dog kun på de store stationer. Regionaltog kan have meget forskellig størrelse, alt afhængig om de primært varetager lokaltrafik på sidebaner eller står for pendlertrafikken til og fra storbyer.

De danske regionaltog kører typisk mellem regioner, ikke kun indenfor en specifik region. Dog findes der for eksempel Odense - Svendborg, som kun kører indenfor den samme region. I sådanne tilfælde minder regionaltog om lokaltog, der kun kører lokalt, for eksempel på en privatbane. Men modsat findes der også Øresundstogene, der kører mellem København og forskellige steder i Sydsverige. De fungerer som regionaltog i Danmark. Både regionaltog, lokaltog og Øresundstog indgår i de regionale trafikselskabers takstsystemer på linje med busser, metro, S-tog og letbaner.

Interregionaltog forbinder landsdele ligesom intercitytog men med flere stop og med samme materiel som regionaltogene. I Danmark supplerede de tidligere intercitytogene mellem København og Jylland fredag og søndag eftermiddag.

Regionaltog i Danmark

DSB 
Nedenfor er angivet DSB's strækninger med regionaltog fra køreplansskiftet 11. december 2022. På nogle strækninger er der tog, der ikke kører hele vejen og/eller har forskellige standsningsmønstre.

 Østerport – København H – Roskilde – Holbæk – Kalundborg
 Helsingør – Nivå – Østerport – København H – Roskilde – Ringsted – Næstved
 Østerport – København H – Køge Nord – Ringsted – Næstved – Vordingborg – Nykøbing F
 Københavns Lufthavn – Roskilde – Ringsted – Sorø – Slagelse
 Køge – Næstved – Vordingborg – Nykøbing F
 Fredericia – Odense 
 Aarhus H – Skanderborg – Horsens – Vejle – Fredericia – Kolding – Esbjerg

Arriva 
 Odense – Ringe – Svendborg
 Esbjerg – Ribe – Tønder – Niebüll
 Esbjerg – Varde – Nørre Nebel
 Esbjerg – Varde – Skjern – Herning
 Aarhus H – Skanderborg – Silkeborg – Herning – Holstebro – Struer
 Aarhus H – Viborg – Skive – Struer
 Vejle – Herning – Struer
 Struer – Thisted

Noter 

Togforbindelser
Nigel Harman

Nigel Harman (født 11. august 1973 i Purley, London, England) er en engelsk skuespiller. Han medvirkede i originalopsætningen af musicalen Mamma Mia! i London, men blev for alvor kendt som Dennis Rickman i BBC serien EastEnders og har senere blandt andet spillet Mr. Green i Downton Abbey.

Eksterne henvisninger 
 

Skuespillere fra England
Stacey Cadman

Stacey Cadman (23. maj 1979) er en engelsk skuespiller, bedre kendt som Cavegirl i BBC-serien af samme navn.

Eksterne henvisninger 
 

Skuespillere fra England
Trollz

Trollz er en amerikansk tegnefilmserie om fem fiktive teenagepiger. Serien er på 22 afsnit produceret af DiC Entertainment 2005-2007.

Danske stemmer 
Amethyst - Annevig Schelde Ebbe

Ruby - Marie Caroline Schjeldal

Onyx - Julie Lund

Topaz - Julie Zangenberg

Animerede tv-serier
Legetøj
Kenny Lübcke

Kenny Lübcke (20. juni 1966 i København) er en dansk sanger kendt fra Dansk Melodi Grand Prix, hvor han i 1992 vandt med duetten "Alt det som ingen ser" med Lotte Feder. Ved den internationale finale blev sangen nr. 12.

Op gennem 90'erne medvirkede han bl.a. som korsanger på udgivelser med Rockers By Choice, Bamses Venner, Kandis, Michael Learns to Rock, Sanne Salomonsen, og Birthe Kjær.

Han deltog ved Dansk Melodi Grand Prix igen i 2001 med sangen Drømmer om dig. Han har dog udover at medvirke som solist selv, også medvirket et hav af gange som korsanger.

Musikalsk har Kenny Lübcke i højere grad sunget heavy metal, i en række forskellige bands gennem årene.

Senest, har han lagt vokal til Bähncke-reklamefilmene i 2013, Smager så fuglene synger.

Eksterne henvisninger 

 

Sangere fra Danmark
Vindere af Dansk Melodi Grand Prix
Deltagere ved Eurovision Song Contest 1992
Danmarks Eurovision Song Contest-deltagere
Deltagere ved Dansk Melodi Grand Prix 1992
Kai Turin

Hans Kai Turin-Nielsen (14. september 1885 på Frederiksberg – 5. februar 1935 i København) var en dansk arkitekt.

Uddannelse 
Tømrersvend 1905. Dimittent fra Sigurd Schou og Teknisk Skole. optaget på Akademiet i 1907. Var medarbejder hos Alf Jørgensen (Konduktør ved Søborg Kirke 1913-14) og hos Povl Baumann.

Bygninger 
Køge Skibsværfts funktionærboliger og arbejderboliger (begge 1918-20, sidst­nævnte sammen med Aage Lønberg-Holm) ; Villa for Direktør J. M. Schmidt, Bøgevej (1919) ; Boligbebyggelsen Heimdal, Amagerbrogade-Kentiavej – Funkiavej – Gyldenlakvej (1923) sammen med Henning Jørgensen; Dobbelthus i Studiebyen, Lundehusvej 6-8 (1923). Har desuden givet tegning til møbler og kunstindustri.

Kilde 
 Weilbachs Kunstnerleksikon 1947

Arkitekter fra Danmark
Personer fra Frederiksberg
Nyklassicistiske arkitekter
Danskere i 1900-tallet
Fuglebakken (København)

Fuglebakken er en bydel beliggende på Frederiksberg. Hele kommunen har . Kvarteret opstod på landbrugsjord tilhørende Fuglebakkegård. Den første bebyggelse opstod omkring Kristian Zahrtmanns Plads, som allerede inden den første bebyggelse i området i 1905 blev anlagt med sporvejsforbindelse, som havde endestation og "sløjfe" på Kristian Zahrtmanns plads. Det mest kendte byggeri på Fuglebakken er nok rækkehusene og dobbelthusene tegnet af arkitekt Thorkild Henningsen i 1928.

Midt i Fuglebakkekvarteret ligger det gamle børnehospital, som nu er udstykket i beboelseslejligheder. En stor del af den gamle hospitalspark blev overtaget af Danbyg, som i 1987/1988 opførte ca. 40 rækkehuse på det tidligere parkareal.

Kuriosa 
Under sit statsbesøg i Danmark i 1964 besøgte Sovjetunionens leder Nikita Khrusjtjov Statsminister Jens Otto Krag på dennes adresse (Egernvej 61). Huset var ejet af skuespillerinden Helle Virkner, som Krag var gift med.

Kendte beboere 
Statsminister Jens Otto Krag & skuespilleren Helle Virkner, billedhuggeren Gunnar Hammerich, billedhuggeren Edvard Eriksen, maleren Albert Naur, forfatteren og maleren Mogens Lorentzen, forfatteren Henri Nathansen, komponisten Niels Viggo Bentzon, maleren Kristian Zahrtmann og politikeren Aksel Larsen.

Litteratur 
 Frederiksberg før og nu – og aldrig" udgivet af Bo Bramsen og Palle Fogtdal 
 Carl Erik Andersen, Rækkehusene på Fuglebakken, Fuglebakkens Ejerlaug, 1994. .

Eksterne henvisninger 
 Fuglebakken ejerlaugs hjemmeside

Kilder 

Kvarterer på Frederiksberg
Fluidyne

En Fluidyne, Fluidyne-pumpe eller Fluidyne-motor er en beta eller gamma Stirlingmotor med en eller flere flydende stempler. Den blev opfundet af Dr. Colin West 1971 fra Oak Ridge National Laboratory. Den indeholder en arbejdsgas som ikke opløses i væsken og enten to (eller tre) flydende stempler – eller et flydende arbejdsstempel og et fast gasfortrængerstempel.

I Fluidynens klassiske udformning er der sammenbygget en vandpumpe med det flydende arbejdsstempel som via Stirlingmotorudformningen skiftevis får gas undertryk og overtryk.

Med pumpens to ventiler, vil disse gastrykændringer forårsage vandpumpning. I forhold til f.eks. gamma Stirlingmotoren er det faste arbejdsstempel blot udskiftet med et flydende.

Kilder/referencer

Eksterne henvisninger 
Technical paper: "Stirling Engines and Irrigation Pumping" – C. D. West 
ornl.gov: Dynamic analysis of the Fluidyne  Citat: "...C. D. West, The Fuidyne Heat Engine, AERB-R6775, May 1971...."
Stirling Liquid Piston Pump 
RotaColaSola, A Rotary Fluidyne Stirling Engine  Citat: "...Unusually for Stirling engines, it is reliably self starting..."
SexBalloon Engine 

Varmluftmotorer
Sundvænget

Sundvænget er et kvarter i Hellerup, som ligger ned mod vandet fra Strandvejen og danner forstadens (og postnummerets) nordligste grænse til Charlottenlund.

Atypisk for området består dette kvarter af rækkehusbebyggelse tegnet af Thorkild Henningsen og opført i 1925. Bebyggelsen er præmieret af Gentofte Kommune. Boligerne er nogle af Danmarks dyreste med priser op til 20 mio. kr.

Kendte beboere 
 Nr. 9: Kai Lemberg, byplanlægger og fhv. generalplanchef
 Nr. 19: Ole Bornedal, filminstruktør
 Nr. 23: Sofie Lassen-Kahlke, skuespiller (barndomshjem)
 Nr. 47: Poul Henningsen, arkitekt og kritiker; Christoffer Harlang, arkitekt og professor
 Nr. 50: Uffe Ellemann-Jensen, fhv. udenrigsminister
 Nr. 55: Herbert Krenchel, professor og designer

Kilder 
 København før og nu – og aldrig Strandvejen I, Redaktion Bo Bramsen, 

Hellerup
Gader i København
Jens Gjesing

Jens Gjesing (født 13. januar 1986) er en tidligere dansk fodboldspiller. Han spillede senest i Hobro IK efter mange år i AGF, hvortil han kom fra VIK som lilleputspiller. Igennem ungdomsårene i AGF var han blandt andet med til at blive dansk mester og med til at vinde det uofficielle europamesterskab. Han spiller normalt på den centrale midtbane, men kan også bruges som kantspiller og midterforsvar – hvor han i øvrigt blev brugt på Danmarks U/21-landshold.

I sine ungdomsår i AGF spillede Jens Gjesing angriber, hvor han scorede mange mål. Senere blev han omskolet til forsvarsspiller, og til sidst tog han turen op på midtbanen, hvor han har repræsenteret AGF's superligahold både centralt og på kanten.

Han blev i januar 2009 udtaget til ligalandsholdets tur til Phuket via nogle flotte præstationer i superligaen. På denne tur nåede han dog ikke at spille nogle kampe.

Jens Gjesing fik i sine ungdomsår i AGF kælenavnet Mubas. Det skete fordi et par af hans holdkammerater bildte ham ind, at en af verdens bedste spillere hed dette. Jens Gjesing hoppede på den og har lige siden haft kælenavnet Mubas

Citat: "Jeg har sat mig det mål, at jeg skal være den bedste til træning hver eneste gang. Og det prøver jeg at efterleve. Hvis man går ind til hver enkelt træning, og vil være den bedste lige meget hvad, så kan man ikke undgå at gøre fremskridt".

Gjesing fik en alvorlig ledbåndsskade i oktober 2010 og var ude i ni måneder efter en større operation og omfattende genoptræning.

Han blev i august 2011 udlejet til Hobro IK, da han på daværende tidspunkt ikke stod til spilletid i AGF, og han kunne få noget spilletid i Hobro og komme stærkere tilbage til AGF. Det blev dog hurtigt gjort klart, at han ikke fik sin kontrakt i AGF forlænget, hvorfor han valgte at skifte permanent til Hobro IK ved sin kontrakts udløb i januar 2012.

Det blev starten af juni 2012 offentliggjort, at han efter tre korsbåndsskader var blevet erklæret fodboldinvalid, og derfor tvunget til at stoppe karrieren i en alder af blot 26 år.

i 2019 bliver det offentliggjort at han skal være træner, og senere manager for hans barndoms klub VSK - tidl VIK / Skovbakken. Han rykkede samme år med dem op i 2 div.

Noter

Eksterne kilder/henvisninger 
 Spillerprofil på AGFfodbold.dk 

Fodboldspillere fra Danmark
Personer fra Aarhus
That's the Way (My Love Is)

"That's the Way (My Love Is)" er en sang skrevet af Billy Corgan og indspillet af Smashing Pumpkins. Det er den anden single fra bandets sjette album Zeitgeist, der blev udgivet i 2007.

Singlen blev udgivet d. 10. september 2007, men havde været spillet i radioen siden august. Det blev den anden single efter "Tarantula". Sangen er udelukkende indspillet af Billy Corgan (sang, guitar, bas, keyboard) og Jimmy Chamberlin (trommer). De to har ligeledes produceret sangen sammen med Terry Date. Smashing Pumpkins spillede "That's the Way (My Love Is)" hos David Letterman live fredag d. 13. juli 2007.

Musikvideoen blev vist første gang d. 29. august 2007 på bandets MySpace-side og er instrueret af P.R. Brown, der også instruerede musikvideoen til Tarantula.

I 2012 blev "That's the Way (My Love Is)" inkluderet på diffuser.fm's liste over de 10 bedste Smashing Pumpkins-sange nogensinde. Listen blev toppet af "Tonight, Tonight".

B-sider 

 "Stellar"
 "Daydream" (live)

Begge b-sider er skrevet af Billy Corgan. "Stellar" er en ny sang, der dog også var at finde som bonustrack til albummet Zeitgeist. "Daydream" er en akustisk liveoptagelse fra en koncert i Berlin, Tyskland, der fandt sted d. 5. juni 2007. Originalversionen af "Daydream" findes på bandets første album Gish fra 1991 med bandets tidligere bassist, D'arcy Wretzky, på vokal. Denne b-side er dog en speciel solooptræden af den primære forsanger Billy Corgan, der også har skrevet sangen.

Sange fra 2007
Smashing Pumpkins-sange
Cellegruppe

En cellegruppe er en form for kirkeorganisation, som bliver brugt i nogle kristne kirker.

Cellegrupperne i en frikirke er nogle smågrupper på 5-12 personer, der primært eksisterer for at bygge relationer, selvom de også bruges til mange andre ting. En vigtig del af menighedens værdier er fællesskab, som er præget af varme, forståelse og omsorg for hinanden, og det er cellegrupperne meget velegnede til. Kirken bliver delt ind cellegrupper, og så mødes man en gang hver uge (ikke søndag) som noget supplerende til søndagsgudstjenesten.

Cellegruppen er et sted, hvor alle kan komme, uanset hvor de befinder sig i deres tro og opdagelsesproces af Gud, og "hænge ud".

Et typisk cellegruppe-møde består af lovsang, kaffe, samtale om bibelen eller anden trosrelateret diskussion og bøn. Cellegruppelederen forsøger at hjælpe alle i gruppen til at være åbne og at vise respekt for hinanden. Normalt vil gruppen være præget af en atmosfære af venskab og accept.

Målet er dobbelt: dels at den enkelte oplever personlig vækst i sin forståelse af Gud, i selvindsigt, og i sine relationer til andre. Og dels at hver cellegruppe vokser ved at lære nye mennesker at kende og invitere dem med i gruppen. På et tidspunkt bliver gruppen stor nok til at dele sig i to nye celler ligesom naturlig vækst.

En cellegruppe hjælper med at udøve ens egens tro på en praktisk måde, vokse i modenheden og finde ens unikke kvaliteter og nådegaver. Cellegrupper kan enten forgå et fast sted hver uge, fx i kirken, eller et nyt sted.

Referencer 

Trosliv
Nådegave

Nådegave, (fra græsk) charisma, som direkte oversat betyder «gave modtaget af nåde». Det er ifølge 1. Korintherbrev gaver, som Gud gennem Helligånden giver til den enkelte kristne og til medlemmer i menigheden, for at menigheden skal fungere som en helhed i sin tjeneste over for andre kristne og verden.

I Det Nye Testamente omtales forskellige nådegaver: gaven til at tale i tunger; gaven til at tyde tungetale; gaven til at tale profetisk; gaven til at tjene; gaven til at undervise; gaven til at trøste; gaven til at give af sit eget; gaven til at vise barmhjertighed; gaven til at helbrede; gaven til at have tiltro til Gud for helt særlige ting; gaven til at lede. 

Nådegaverne er mest omtalt i Det Nye Testamente i Bibelen.

  – Herrens Ånd skal hvile over ham ...
  – Gud angrer ikke sine nådegaver og sit kald
  – liste over forskellige nådegaver
  – forskellige nådegaver, men Ånden er den samme
  – forskellige gaver, en særlig trosgave, nådegave ...
  – unikke opgaver i menigheden, apostle, profeter, lærere ...
  – ikke alle har fået (de samme) nådegaver ...
  – det som kaldes de femfoldige tjenestegaver

Eksterne henvisninger 
 JesusNet.dk: Hvad siger Bibelen om nådegaver og mirakler?

Noter 

Kristendom
Kristen teologi
Hjerte-kar-sygdom

Hjerte-kar-sygdomme er en fællesbetegnelse for alle former for sygdomme vedrørende hjertet og blodkarrene. Hjerte-kar-sygdomme omfatter blandt andet forhøjet blodtryk, blodprop i hjertet, hjertekrampe, hjertesvigt, hjerteklapsygdom, hjerterytmeforstyrrelse og hjertemuskelsygdom (kardiomyopati).

Åreforkalkning er årsagen til de fleste hjerte-kar-sygdomme.

Kilder 

Kardiovaskulære sygdomme
Tine Lilholt

Tine Lilholt (født 12. september 1958 i Herlev) er dansk musiker og var i 23 år (fra 1983 til 2006) sammen med sine søskende Lars  Lilholt og Kristian Lilholt medlem af Lars Lilholt Band, hvor hun spillede tværfløjte.

I dag arbejder hun med egen Mixed Media kunst, en kombinationen af musik og malerier, som også er en koncertform.

I 2013 spillede hun igen i gruppen. Siden 2012 har hun ved flere lejligheder spillet sammen med Kristian Lilholt.

I 2010 åbnede hun Galleri Tine Lilholt i Skørping sammen med sin ægtemand Klaus Thrane, der spillede trommer i Lars Lilholt Band.

Kilder

Eksterne henvisninger 
 Tine Lilholt hjemmeside
 Tine Lilholt udstiller 

Fløjtenister fra Danmark
Lars Lilholt Band
Elizabeth Craig

Elizabeth Josephine Craig, MBE, FRSA, (16. februar 1883 – 7. juni 1980) var en skotsk journalist og kok. Hun er en af de mest bemærkelsesværdige britiske forfattere af kogebøger i det 20. århundrede. Hendes karriere varede ca. tres år.

Liv og familie 
Elizabeth Craig blev født i Linlithgowshire (nu West Lothian) i Skotland. Hendes far  John Mitchell Craig studerende religionsvidenskab og blev præst i Free Church of Scotland; hendes mor var Catherine Anne Craig. Hun havde syv søskende. Familien boede på Manse i Memus, Kirriemuir, i Skotland. I 1978 fortalte hun, at hun havde haft en "vidunderlig barndom i Skotland". 

Efter at hendes forlovelse blev annonceret i The Times den 11. august 1919, giftede hun sig med den amerikanske krigskorrespondent  Arthur Mann fra Washington D.C.  i St Martin in the Fields Kirke på Trafalgar Square. De fik ingen børn og boede sammen med hendes niece Elizabeth Jean Craig, datter af hendes bror Ernest. Craig beholdt sit pigenavn.

Hendes niece Elizabeth Jean Craig har fire børn: Susie Field, Louise Adorian, Deborah Henry og Julian Henry.

Kilder 

Kokke fra Storbritannien
Personer fra England
Kogebogsforfattere
Mælkejunge

En mælkejunge er en beholder af aluminium beregnet til opbevaring og transport af mælk. Normalt rummer den 30 til 50 liter.

Malkningen 
I ældre tid malkede bønderne køerne om morgenen og om aftenen. Under malkningen sad sad de på en trebenet skammel og malkede mælken ned  i en malkespand. Malkningen blev som oftest varetaget af malkepiger.
 
Mælken fra malkespanden blev hældt gennem et filter og ned i en mælkejunge.

De fyldte mælkejunger fra aftenmalkningen blev sat til afkøling i et kar med koldt vand. Om morgenen blev de suppleret med mælken fra morgenmalkningen. I løbet af formiddagen blev mælken fragtet til mejeriet til videre forarbejdning.

Mælkejungen er nu historie 
Sådan sker det ikke længere. Køerne bliver malket af en malkemaskine, og mælkejungen er erstattet af en køletank af rustfri stål, der hver dag tømmes af en tankbil.

Mælkejungen benyttes derfor ikke længere og kan kun købes på auktion.

Væskebeholdere
Landbrugsredskaber
Junge
Aluminium
Spande
Jamtamot

Jamtamot var Jämtlands (Jemtland) ting på Frösön (Frøsø) som eksisterte fra første halvdel af 900-tallet frem til 1500-tallet, hvor dets hovedfunktion gik over fra et åbent allting til et representativt lagting.

Sverige
Norges historie
Psychobilly

Psychobilly er en musikgenre, der er en blanding af rockabilly og punk/rock.

Eksterne henvisninger 

Musikgenrer
Idrætsforeningen Lyseng

Idrætsforeningen Lyseng (eller IF Lyseng) er en sportsklub i beliggende i Århus distriktet Højbjerg, som omfatter afdelinger med fodbold, håndbold, svømning, volleyball og beachvolley på programmet. IF Lyseng fungerer som hovedforening for dets fem selvstændige afdelinger, som er tilsluttet deres respektive idrætsforbund under Danmarks Idræts-Forbund, men underlagt IF Lysengs hovedbestyrelse.

Klubbens historie 
Foreningen i Højbjerg blev grundlagt i forbindelse med kommunalreformen i 1970 gennem en sammenslutning af de to tidligere rivaliserende fodboldklubber Holme Idrætsforening og Kragelund Idrætsforening (stiftet som Skaade Boldklub i 1922 i Skaade). Foreningen talte i 1976 godt 600 medlemmer og havde i 2006 samlet godt 2.500 medlemmer.

Svømmeafdelingen blev grundlagt den 13. november 1969 oprindeligt som en underafdeling af Kragelund Idrætsforening og tæller 1.100 medlemmer (2006) og holder til i Lyseng Svømmebad. Håndboldafdelingen har eksisteret siden sportsklubbens start og har godt 200 medlemmer (2005) og holder til i Rundhøjhallen. Fodboldafdelingen, der tæller 780 medlemmer (2006), blev også stiftet i 1970 og holder til på Lyseng Idrætsanlæg, som primært anvendes til fodbold. Volleyball-afdelingen blev startet i en aften i efteråret 1983 i Rundhøjhallen og tæller 125 medlemmer (2006).

IF Lysengs tidligere klubhus, Lyseng Idrætspark, nedbrændte i 1978. Et nyt idrætscenter i Lyseng, Lyseng Idrætscenter, til godt 20 millioner er på tegnebrættet og skal i fremtiden blandt andet benyttes af foreningen. En basketballafdeling vil blive etableret i forbindelse med idrætscentrets åbning.

Underafdelinger 
 IF Lyseng Fodbold
IF Lyseng Svømning 
 IF Lyseng Håndbold
 IF Lyseng Volleyball

Ekstern kilde/henvisning 
IF Lysengs (hovedforeningen) officielle hjemmeside

Referencer 

Fodboldklubber under DBU Jylland
Idrætsforeninger i Danmark
Sportsklubber i Aarhus
Kritisk Revy

Kritisk Revy var et kulturradikalt tidsskrift redigeret og udgivet af Poul Henningsen. Første nummer udkom i juli 1926. Redaktionens sammensætning skiftede fra nummer til nummer, dog var arkitekterne Thorkild Henningsen og Edvard Heiberg gennemgående. De første numre omhandlede overvejende arkitektur, siden inddroges andre kulturelle, politiske og samfundsmæssige emner, blandt andet for at skabe debat om emner i et andet tidsskrift; Arkitekten. Blandt de faste medarbejdere var arkitekten Ivar Bentsen og forfatterne Otto Gelsted og Hans Kirk.

Bladet gik ind i 1928. Iflg. Poul Henningsen ikke på grund af økonomien, men fordi det savnede kvalificeret modstand i samfundsdebatten.

Eksterne henvisninger 
 Syv numre af Kritisk Revy på internettet

Tidsskrifter fra Danmark
Etableret i 1926
Ophørt i 1928
Føderationen Damanhur

Føderationen Damanhur, (Italiensk: Federazione di Damanhur), er et alternativt, spirituelt samfund, som er baseret på New age og Neopaganisme, og er beliggende ca. 50 km nord for Torino i regionen Piemonte, Italien, ved foden af Alperne i Valchiuselladalen, der grænser op til nationalparken Gran Paradiso.

Damanhur fungerer som et autonomt, føderalt samfund, og har egen grundlov og dommere, ligesom Damanhur benytter en valuta, Credito, der er kompatibel med Euroen. De udgiver en daglig avis, og råder over virksomheder og forretninger, uddannelsesinstitutioner og videnskabelige laboratorier, og har oprettet lokalcentre i rundt i Europa, Amerika, Japan og det øvrige Italien.

Samfundet blev grundlagt i 1975 af Oberto Airaudi og 24 ligesindede, og har taget navn efter den egyptiske by Damanhur, der husede et tempel til ære for den egyptiske gud Horus. I løbet af de næste 10 år voksede Damanhurs befolkning til 200 personer, og i 1998 passerede man 450 indbyggere. I 2000 var indbyggertallet steget til ca. 800 personer. Dertil skal lægges de, der støtter samfundet økonomisk og andre, der benytter flere af Damanhurs faciliteter.

Menneskehedens Tempel 
Indbyggerne i Damanhur har bygget et gigantisk underjordisk tempel, Menneskehedens Tempel, der er et 11 etager højt tempel, som er skabt ved formeligt at udhule et bjerg udelukkende ved håndkraft og uden brug af maskiner. I august 1978 begyndte 15 af indbyggerne at fjerne mere end 2 millioner spandfulde klippe og jord ved hjælp af hakker og mejsler, og skabte derved store sale og rum, der er indbyrdes forbundne med korridorer og gange.

Det udgravede materiale blev brugt til at udbedre hullede veje i lokalområdet og til byggemateriale.

Templet er indvendigt beklædt med mosaikker, og udsmykket med fresker og vægmalerier, skulpturer og benyttes til meditation og spirituel fordybelse og bøn. Konstruktionen af templet, der af italienske kunsteksperter kaldes for verdens 8. vidunder, blev først kendt uden for Damanhur i 1992.

Litteratur om Damanhur 
 Jeff Merrifield, "Damanhur: The Real Dream", 1998, 
 Jeff Merrifield, "Damanhur: The Story of the Extraordinary Italian Artistic Community", 2006, 
 Esperide Ananas, "Damanhur: Temples of Humankind", 2006,

Kildehenvisninger 
 Damanhur.Info: Home Page Magazine  (Damanhurs officielle hjemmeside) 
 Damanhurs danske hjemmeside  (Dansk udgave af Damanhurs hjemmeside)
 Federation of Damanhur: The Temples of Humankind  (Menneskehedens tempels hjemmeside) 
 Religious Tolerance: The Federation of Damanhur  (kortfattet og systematiseret omtale af Damanhur) 
 Foreningen Bæredygtige Byer og Bygninger: Credito, Damanhur, Italien  (omtale af Damanhur og Creditoen)
 DR2: Temaaften på DR2: Utopia – paradis på jord 

Italien
Spiritualitet
Samfund
Kollektiver